PATVIRTINTA

Marijampolės „Šaltinio“ progimnazijos

direktoriaus 2020 m. gegužės 20 d įsakymu

Nr. V-38

**MOKINIŲ NEMOKAMO MAITINIMO PROGIMNAZIJOJE TVARKA**

1. **BENDROSIOS NUOSTATOS**
2. Mokinių nemokamo maitinimo progimnazijoje tvarka (toliau – Tvarka) parengta vadovaujantis Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-394 „Vaikų maitinimo tvarkos aprašu“, Marijampolės savivaldybės tarybos 2019 m. sausio 28 d. sprendimo Nr. 1-27 patvirtintu „Mokinių nemokamo maitinimo Marijampolės savivaldybės ir savivaldybės teritorijoje įsteigtose nevalstybinėse mokyklose tvarkos aprašu“.
3. Tvarka nustato nemokamo mokinių maitinimo organizavimą progimnazijoje.
4. Ši tvarka yra taikoma mokiniams, kurie mokosi pagal bendrojo lavinimo (pradinio, pagrindinio ar specialiojo ugdymo) ar priešmokyklinio ugdymo programas.
5. **MOKINIŲ NEMOKAMO MAITINIMO ORGANIZAVIMAS**
6. Progimnazijoje mokinių nemokamą maitinimą organizuoja progimnazijos direktoriaus įsakymu paskirtas asmuo.
7. Progimnazijos direktorius užtikrina, kad teikiama maitinimo paslauga būtų kokybiška ir atitiktų vaikų maitinimo organizavimo tvarkos aprašo, patvirtinto Sveikatos apsaugos ministro 2018 m. balandžio 10 d. įsakymu Nr. V-394, reikalavimus.
8. Progimnazijos direktorius tvirtina mokinių elgesio valgykloje taisykles ir mokinių maitinimo grafiką.
9. Marijampolės savivaldybės administracijos direktorius, vadovaudamasis Pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes, patvirtintu Lietuvos Respublikos sveikatos apsaugos ministro 2010 m. spalio 4 d. įsakymu Nr. V877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“ ir Marijampolės savivaldybės tarybos patvirtintu Kreipimosi dėl socialinės paramos mokiniams tvarkos aprašo 7 punktu, nustato nemokamų pietų, pusryčių, pavakarių maitinimo vasaros atostogų metu mokyklų organizuojamose vasaros poilsio stovyklose vienos dienos kainą vienam mokiniui.
10. Progimnazijos valgyklos vyr. virėja sudaro perspektyvinius valgiaraščius, tvirtinamus progimnazijos direktoriaus, kiekvienos dienos valgiaraščius – reikalavimus, užsako ir priima maisto produktus, vykdo nemokamą maitinimą mokiniams.
11. Nemokamas maitinimas progimnazijoje teikiamas taikant dalinį savitarnos principą.
12. Gavęs sprendimą dėl socialinės paramos mokiniams skyrimo, asmuo, atsakingas už nemokamo maitinimo apskaitą, informuoja mokinius ir klasės auklėtojus apie jiems paskirtą socialinę paramą mokiniams.
13. Progimnazija ne vėliau kaip kitą darbo dieną elektroniniu paštu informuoja Piniginės paramos skyrių apie per mokslo metus išvykusius arba atvykusius mokinius, kuriems paskirtas nemokamas maitinimas.
14. Jei mokinys, kuriam skirtas nemokamas maitinimas serga ar dėl kitų svarbių priežasčių negali lankyti progimnazijos, jam priklausantis maistas, atsižvelgiant į tos dienos valgiaraštį, už tą dieną gali būti atiduotas šeimos nariams. Šeimos nariai paimdami maistą įsipareigoja užtikrinti, kad šis bus pristatytas į namus mokiniui higienos normas atitinkančiame inde. ,,Sauso davinio“ teikimas už dieną, kelias dienas ar savaitę šiuo atveju griežtai draudžiamas.
15. Maisto daviniai išduodami karantino, ekstremalios situacijos, ekstremalaus įvykio ar įvykio laikotarpiu, jei tuo metu sustabdomas vaikų maitinimo paslaugų teikimas progimnazijoje, poilsio stovykloje.
16. Mokiniams dėl įvairių pateisinamų priežasčių ugdymo proceso metu (kultūrinės pažintinės veiklos metu, ekskursijos ir kita) negalintiems tą dieną pavalgyti nemokamo maitinimo pietų, išduodamas sausas davinys. Klasės auklėtojas privalo prieš 7 darbo dienas informuoti raštu (laisva forma) valgyklos vyr. virėją, nurodant datą ir mokinių skaičių. Sauso davinio negali sudaryti greitai gendantys maisto produktai.
17. Jei dėl nepateisinamų priežasčių būdamas progimnazijoje mokinys nevalgo, jam priklausantis maistas utilizuojamas teisės aktų nustatyta tvarka.
18. **NEMOKAMO MAITINIMO MOKINIAMS SKYRIMAS IR TEIKIMAS**
19. Mokiniams nemokamas maitinimas teikiamas progimnazijos valgykloje.
20. Mokiniams nemokamas maitinimas teikiamas progimnazijoje organizuojamoje vasaros poilsio stovykloje
21. Mokiniams vietoj nemokamo maitinimo negali būti išmokami pinigai.
22. Progimnazijos administracija, gavusi informaciją iš progimnazijos pedagogų, socialinių pedagogų ir (ar) bendruomenės atstovų apie tai, kad socialinė parama mokiniui galimai reikalinga, bet pareiškėjas nesikreipė dėl socialinės paramos mokiniams, informuoja mokinio gyvenamosios vietos savivaldybės administraciją dėl poreikio įvertinti bendrai gyvenančių asmenų ar vieno gyvenančio asmens gyvenimo sąlygas ir teikti socialinę paramą mokiniams.
23. Mokiniui pakeitus progimnaziją, progimnazijos atsakingas asmuo naujos mokyklos administracijai ne vėliau kaip kitą darbo dieną po progimnazijos pakeitimo dienos pateikia (asmeniškai, paštu arba elektroninėmis ryšio priemonėmis, pasirašytomis saugiu elektroniniu parašu) laisvos formos pažymą apie mokinio teisę gauti nemokamą maitinimą ir informuoja Piniginės paramos skyriaus atsakingus specialistus apie tai, kad mokinys pakeitė progimnaziją. Šioje pažymoje nurodo šiuos mokinio duomenis: vardą, pavardę, asmens kodą, gyvenamosios vietos adresą. Mokiniui nemokamas maitinimas naujoje mokykloje pradedamas teikti nuo kitos darbo dienos, kai pažyma buvo gauta mokykloje.
24. **NEMOKAMO MAITINIMO APSKAITA**

21. Nemokamai maitinamų mokinių apskaitą progimnazijoje vykdo mokyklos direktoriaus paskirtas atsakingas darbuotojas.

22. Nemokamą maitinimą gaunantiems mokiniams išduodami vardiniai talonai. Talonai išduodami kiekvieną dieną po 2-os pamokos pas mokyklos budintį. Taloną paima mokinys arba klasės auklėtojas.

23. Atsakingas darbuotojas pildo vaikų nemokamo maitinimo progimnazijoje apskaitos žurnalą ir suveda informaciją į Socialinės paramos šeimai informacinės sistemos (SPIS) duomenų bazės nemokamo mokinių maitinimo registravimo žurnalą. Maitinimo žurnalai pildomi įvedant informaciją kasdien. Per mėnesį suteikto maitinimo duomenys žurnale užpildomi ne vėliau kaip paskutinę einamojo mėnesio dieną.

1. **PROGIMNAZIJOS TEISĖS IR PAREIGOS**

24. Progimnazijos administracija:

24.1. atsako už valstybės biudžeto lėšų, skiriamų nemokamam mokinių maitinimui įgyvendinti, tikslingą panaudojimą;

24.2. Marijampolės savivaldybės administracijos Finansų ir strateginio planavimo skyriui teikia informaciją apie lėšų mokinių nemokamam maitinimui panaudojimą bei pagrįstą valstybės biudžeto lėšų, reikalingų mokinių nemokamam maitinimui įgyvendinti, poreikį;

24.3. renka ir kaupia duomenis apie suteiktą socialinę paramą mokiniams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_